Sportsklubben Brann i 2011

**[[Sportsklubben Brann]]** spiller i Tippeligaen sesongen 2011. Klubben har vært i Norges øverste divisjon sammenhengende siden 1987. Hovedtrener for sesongen 2011 er Rune Skarsfjord.

## Treningskamper

### Statistikk

## Tippeligaen 2011

**Tippeligaen 2011** er den 21. sesongen av Eliteserien i fotball som går under navnet Tippeligaen, og den tredje sesongen med 16 deltakende lag. Regjerende mester er Rosenborg, og de tre nyopprykkede lagene er Sogndal, Sarpsborg 08 og Fredrikstad.

Sesongen startet 18. mars, og det ble spilt en serierunde før landskampene den to serierunder før landskampene 26. mars. Siste serierunde spilles 27. november. Brann serieåpnet hjemme mot Rosenborg søndag 20. mars, og avslutter borte mot Aalesund søndag 27. november.

### Kampene
I hver runde som er satt opp på en søndag kl. 18:00, blir én kamp flyttet til fredag med kampstart klokken 19:00 (sendes på MAX), én kamp til lørdag kl. 16:00 (sendes på TV 2 Sport), én kamp til søndag klokken 20:00 (sendes på TV 2) og én kamp til mandag kl. 19:00 (sendes på TV 2 Zebra). De resterende fire kampene som spilles søndag kl. 18:00 kan sees på nettet eller på TV 2 Sport. Også midtukekamper kan bli flyttet på grunn av tv-sending. Det er tv-kanalene og NFF som fastsetter kampoppsettet med tanke på tv-sending.

#### 1. serierunde

Første seriekamp i 2011 gikk mot Rosenborg Ballklub, og i anledning seriestart kjøpte mobilselskapet og sponsoren Chess opp de resterende billettene og ga de ut gratis, noe de også gjorde til kampen mot Aalesund i fjor. 
Kim Ojo scoret i sin seriedebut for Brann etter 11. minutter, og Bjørnar Holmvik la på til 2-0 like før pause, også han med sitt første seriemål for klubben. Brann hadde flere sjanser etter pause, og traff tverrliggeren to ganger. Brann la seg bakpå å inviterte Rosenborg med inn i kampen igjen, og etter 68 minutter reduserte Bakenga. Brann stod til slutt i mot presset på slutte, og vant overraskende over fjorårets seriemester.

#### 2. serierunde

Også årets andre kamp var en potensiell vanskelig kamp, mot Lillestrøm på Åråsen, en kamp Brann kun har vunnet en gang de siste ti årene. Kampen åpnet frisk og det stod 2-0 til Brann etter 10 minutter. En av sesongens beste spillere for LSK, Anthony Ujah, reduserte i det 29. minutt, før Zsolt Korcsmár scoret sitt første mål etter overgangen fra Ujpjest i 2010, og stillingen var 1-3 til pause. Etter pause ble spillet roet ned, og etter at Birkir Már Sævarsson satte sitt 5. mål for Brann, ble de siste 20 minuttene en ren parademarsj.

#### 3. serierunde

I tredje seriekamp gjestet nyopprykkede Fredrikstad Fotballklubb Brann Stadion, en arena de ikke hadde vunnet på siden 1972. Brann startet kampen friskt med flere store sjanser de første minuttene. Isteden var det FFK som scoret først med costaricanske Celso Borges. Etter scoringen hadde hjemmelaget flere store sjanser og burde ledet til pause. Etter pause presset Brann frebrilsk for å utligne, men kampen ebbet ut i et skuffende tap. Hovedtrener Rune Skarsfjord uttrykte likevel etter kampen at han ikke var misfornøyd med sesongåpningen: «Seks poeng på tre kamper er uansett en bra start på sesongen. Vi er skuffet i dag, og det har vi lov å være. Det er synd vi ikke klarte å ri den bølgen vi hadde begynt på, men vi gjorde vårt beste.»

#### 4. serierunde

I sesongen andre bortekamp gjestet Brann Haugesund stadion, og 5&nbsp;000 tilskuere fikk se at Erik Mjelde scoret Tippeligaens raskeste scoring noensinne, etter 10 sekunder. Kun Tommy Øren har scoret like raskt for Ham-Kam mot Tromsø i 2006. Etter den fantastiske starten senket Brann skuldrene, og før det var gått ti minutter ledet Haugesund 2-1 etter to raske scoringer av Thomas Sørum. Eirik Mæland la på til 3-1 i det 26. minutt, før Brann kom tilbake to ganger med Kim Ojo på straffespark, og med Diego Guastavino like før pause, og stillingen var dermed 3-3 til pause. Etter pause roet kampen seg, og etter 45 minutter med stillingskrig endte kampen uavgjort 3-3. Etter kampen sa Rune Skarsfjord: «Vi viser ryggrad i dag. Det er sterkt å komme tilbake slik vi gjorde det. I 2. omgang tok vi mer hensyn og da dør kampen litt ut».

#### 5. serierunde

I 5. serierunde spilte Brann mot Molde, en kamp som var spådd åpen før kampen. Etter kun 10 minutter stakk Pape Pate Diouf fra Brannforsvaret og puttet vakkert på til 1-0. Elleve minutter senere var samme mann på plass og la på til 2-0. Etter scoringene var det et lite overtak til Brann før pause. Etter 60 spilte minutter fikk Brann straffespark, men Kim Ojo satte straffen på nøyaktig samme sted som mot Haugesund, og Espen Bugge Pettersen reddet. Brann fikk likevel den nødvendige reduseringen etter at Erik Mjelde på lekkert vist klinte ballen i mål etter 67 minutter. Etter et massivt press fra hjemmelaget, skle Zsolt Korcsmár på det ujevne banedekket, og Daniel Chima Chukwu kunne enkelt punktere kampen.

#### 6. serierunde

I 6. serierunde spilte Brann borte mot Vålerenga på Ullevaal, en arena de ikke hadde vunnet mot Vålerenga siden 2003. Kampen ble dominert banens beste Kim Ojo, som med to scoringer i det 14. og 75. minutt avgjorde kampen. Trener Rune Skarsfjord sa følgende om sin spiss etter kampen: «Han er sterk i kroppen og sterk med ballen. Han har tatt store steg i forhold til ustabiliteten han viste i Adeccoligaen i fjor. Han skal få tid til å bli enda bedre her i Brann, for han har fortsatt litt å jobbe med»

#### 7. serierunde

Den tradisjonelle 16. mai-kampen var som vanlig utsolgt, og det ble stilt store forventninger mot Start som hadde fått en trøblete start på sesongen. Start var også motstander på 16. mai i 2009, den gangen endte det 1-1. Etter en omgang med stillingskrig, eksploderte det på stadion da Kim Ojo stanget inn 1-0 etter innlegg fra Bentley. Samme mann hadde en stor sjanse for å øke ledelsen minuttet etter, men i stedet var det Ole Martin Årst som utlignet på straffespark. Like etter fikk Start et annulert mål med samme spiller, før Rodolph Austin scoret sikkert på dagens andre straffespark, og Brann vant til slutt 2-1.

#### 8. serierunde

I 8. serierunde spilte Brann borte mot Strømsgodset. Kampen var lenge en stillingskrig, med Erik Mjelde som bommet på åpent mål som den største sjansen i første omgang. I andre omgang slet Kim Ojo i luften, noe som gjorde at han etterhvert fikk gult kort og beskjed om å bli byttet ut. Sent i kampen, tre minutter før slutt dukket Glenn Andersen opp på bakerste stolpe, og styrte inn seiersmålet 1-0.

#### 9. serierunde
9. serierunde, mot Odd Grenland den 23. mai ble utsatt på grunn av den norske spillerstreiken. Kampen ble satt opp på nytt den 30. juni, og Brann tok tidlig kontroll over kampen. Etter et massivt press fra Brann gjennom 45 minutter, stod det 0-0 til pause, men kun fire minutter etter pause scoret Chukwuma Akabueze sitt første mål for Brann etter å ha snappet til seg et dårlig utspill fra oddkeeper André Hansen. Etter scoringen roet kampen seg ned, før Erik Mjelde fastsatte sluttresultatet til 2-0 på straffespark. Denne kampen ble Hassan El Fakiris kamp nummer 100 for Brann.

#### 10. serierunde

I 10. serierunde spilte Brann borte mot Tromsø på Alfheim. Kampens store spiller ble Sigurd Rushfeldt som scoret tre mål, og dermed ble spilleren med flest scoringer i den norske eliteserien. Høyrebacken Tom Høgli la på til 4-0 på straffespark på overtid, og fikk dermed sitt første mål for laget noensinne.

#### 11. serierunde

#### 12. serierunde

#### 13. serierunde

#### 14. serierunde

#### 15. serierunde

#### 16. serierunde

#### 17. serierunde

Hele den 17. serierunden som egentlig skulle spilles 24. juli, ble utsatt på grunn av terrorangrepene i Norge 2011, den 22. juli. Kampen ble senere spilt den 3. august.

#### 18. serierunde

#### 19. serierunde

#### 20. serierunde

#### 21. serierunde

#### 22. serierunde

#### 23. serierunde

#### 24. serierunde

Brann la seg bakpå fra første spark på ballen mot Sogndal, og det var hjemmelaget som tok styringen i første omgang av kampen. Etter 37 minutter styrte Ørjan Hopen ballen direkte i mål fra et hjørnespark. I andre omgang ble tempoet roet ned kraftig og selv om hjemmelaget var mer defensiv enn i første omgang var det Sogndal var nærmere sitt andre mål, enn det Brann var utligning. Etter 79 minutter entret Carl-Erik Torp banen, men kun 10 minutter senere segnet han om midt ute på banen. Han ble båret av banen og fikk senere hjertestans i spillertunnelen. Etter at han fikk hjerte-lunge-redning og det ble brukt hjertestarter startet hjertet igjen, og Torp ble fraktet med luftambulanse til Haukeland universitetssykehus. Torp overlevde hjertestansen, men er ferdig som profesjonell fotballspiller.

#### 25. serierunde

#### 26. serierunde

#### 27. serierunde

#### 28. serierunde

#### 29. serierunde

#### 30. serierunde

### Statistikk

## Cupen 2011

### 1. runde

### 2. runde

### 3. runde

### 4. runde

### Kvartfinale

### Semifinale

### Finale

## Tropp
### A-lag

### Lån

### Ungdomstropp
:*Fem spillere uten profesjonell kontrakt har lov å spille opptil tre kamper hver sesong for a-laget.*

## Støtteapparat
Gjennom sesongen 2010 ble det gjort store endringer i støtteapparatet på Brann Stadion. På årsmøtet den 25. februar 2010 gikk styreleder i Branns største eksterne investor ut å tilbød Brann 40 millioner kroner mot at styret trakk seg. Dette avviste styret, og nektet å trekke seg. Etter en trøblete sesongstart gikk styret ut og sa at de hadde en plan for fremtiden, og daglig leder Bjørn Dahl trakk seg fra sitt verv. Han uttalte selv: «Klubben er viktigere enn personene». Daværende nestleder i styret, Lars Moldestad overtok da som konstituert daglig leder, og fortsatte sitt verv i styret. Han var villig til å gjenopprette tilliten til supporterne og innkalte til supportermøte. Murringen blant supporterne avtok litt, og mange var innstilte på å starte med blanke ark.

Den 3. mai ble det klart at Roald Bruun-Hanssen var ferdig som sportsdirektør, og gikk over til en nyopprettet stilling kalt «Operativ leder/Strategisk controller og nestleder i administrasjonen». Det var daværende hovedtrener Steinar Nilsen som overtok stillingen, og hadde på det tidspunktet all sportslig makt i klubben.

Den 20. mai, dagen etter at Brann røyk ut av cupen mot 3.-divisjonslaget Fyllingen, uttalte Moldestad at de har ubetinget tillit til hovedtrener og sportslig leder Steinar Nilsen. «Det har ikke vært noe tema å sparke Nilsen», sa daglig leder og styrenestleder Moldestad. To dager senere, den 22. mai 2010 ble det klart at klubben og Nilsen er enige om at arbeidsforholdet avsluttes. Samtidig ble det klart at assistentreneren Rune Skarsfjord overtok alle oppgaver til Nilsen, i første omgang frem til kampen mot Aalesund den 6. juni. Det ble også klart at den «vanlige» treneren Patrik Hansson blir Skarsfjords assistentrener. Noen dager senere blir det uttalt fra Moldestad at: «Når spillerne kommer hjem fra ferie 20. juni, skal vi ha ny trener på plass».

Den 2. juni trakk styreleder Hans Brandtun seg fra alle sine verv i klubben. Konstituert daglig leder og nestformann i styret, Lars Moldestad overtok Brandtun sitt verv som styreleder. Det ble opplyst ingenting om en av de andre styremedlemmene rykket opp som nestleder, eller om Moldestad skulle være styrets leder, styrets nestleder og konstituert daglig leder på en gang. Brandtun trakk seg på grunn av skrantende helse.

Etter kampen mot Aalesund den 6. juni var det stor usikkerhet rundt hvem som ble ny trener. Navn som Trond Sollied, Arne Sandstø og Tom Nordlie ble nevnt som mulige arvtagere til trenerstolen. Den 9. juni 2010 blir det klart at Rune Skarsfjord fortsatte som hovedtrener og sportslig leder ut året.

Etter en rolig sommer ble det klart den 20. august at operativ leder/Strategisk controller og nestleder i administrasjonen, Roald Bruun-Hanssen ble ny daglig leder. Lars Moldestad fortsatte i sitt verv som styreleder, og stillingen Operativ leder/Strategisk controller og nestleder i administrasjonen opphørte. Sportsdirektørstillingen ville etter sommeren bli delt mellom Rune Skarsfjord, Lars Moldestad og Roald Bruun-Hanssen.

Den 1. november ble det klart at Rune Skarsfjord fortsatte som Branntrener, og at han fikk kontrakt ut sesongen 2013.

Støtteapparatet for Brann i 2011 ser dermed slik ut:

## Overganger
Ettersom Brann høsten 2010 annonserte at man ville gå med et solid underskudd, ville det blitt gjort minimale midler tilgjengelig til overganger, er endringene i spillerstallen deretter. Til tross for dette, gikk Hardball inn med midler til å hente Zsolt Korcsmár fra Ungarn.

## Drakter
Draktene til Brann for 2011-seongen er produsert av Kappa. Hovedsponsoren er Sparebanken Vest. Andre sponsorer er BKK (skulder), JM Norge (bryst), AXA (venstrarm), Chess (øvre rygg), Norne Securities (shorts foran), Coop Obs! (bak) og Tide (sokker). Det er også gjort plass til en veldedig sponsor i MOT, på nedre rygg. Nytt av året er at Norges Fotballforbund har krevd at alle Tippeliga-lag skal ha navn på draktene sine. Dette er første år at Brann har navn bakpå drakten, og navnene er plassert nedenfor nummeret.

## Referanser


## Se også
* Sportsklubben Brann
* Eliteserien i fotball
* Tippeligaen 2011
* NM i fotball for herrer 2011